
GULBENES NOVADA PAŠVALDĪBAS DOMES LĒMUMS
Gulbenē

	2026.gada 29.oktobrī
	Nr. GND/2026/859

	
	(protokols Nr.19; 67.p.)



Par grozījumiem Gulbenes novada pašvaldības domes 2026. gada 2. jūnija lēmumā Nr. GND/2026/444 “Par grozījumiem Gulbenes novada pašvaldības domes lēmumā par projekta “Atbalsta pasākumi cilvēkiem ar invaliditāti mājokļu vides pieejamības nodrošināšanai Gulbenes novadā” īstenošanu

Gulbenes novada pašvaldība (turpmāk – Pašvaldība) realizē Eiropas Savienības Atveseļošanas un noturības mehānisma plāna 3.1. reformu un investīciju virziena “Reģionālā politika” 3.1.2.1.i. investīcijas “Publisko pakalpojumu un nodarbinātības pieejamības veicināšanas pasākumi cilvēkiem ar funkcionāliem traucējumiem” otrās kārtas “Atbalsta pasākumi cilvēkiem ar invaliditāti mājokļu vides pieejamības nodrošināšanai” projektu Nr. 3.1.2.1.i.0/2/24/I/CFLA/008 “Atbalsta pasākumi cilvēkiem ar invaliditāti mājokļu vides pieejamības nodrošināšanai Gulbenes novadā” (turpmāk – Projekts), kura mērķis ir nodrošināt atbalstu mājokļu pielāgošanai personām ar invaliditāti, kurām ir kustību traucējumi, uzlabojot nodarbinātības iespējas un pieejamību pakalpojumiem, tādējādi sekmējot dzīves kvalitāti un cilvēktiesību ievērošanu.
Ar Gulbenes novada pašvaldības domes 2026.gada 2. jūnija lēmumu Nr. GND/2026/444 tika noteikts, ka Projekta ietvaros atbalsts tiek nodrošināts 6 (sešām) mērķa grupas personām, kas noteiktas anonimizētajā sarakstā atbalsta saņemšanai, tai skaitā “PERSONA 2”, “PERSONA 4”, “PERSONA 5”, “PERSONA 6”, “PERSONA 7” un “PERSONA 8”, apstiprinot Atveseļošanas fonda finansējumu 109 794,00 EUR (viens simts deviņi tūkstoši septiņi simti deviņdesmit četri euro) apmērā un valsts budžeta finansējumu pievienotās vērtības nodokļa segšanai 22 818,39 EUR (divdesmit divi tūkstoši astoņi simti astoņpadsmit euro un 39 centi) apmērā.
Saskaņā ar Centrālās finanšu un līgumu aģentūras 2026.gada 11.augusta vēstuli Nr. 39-2-11/4316 Projekta ietvaros faktiski ir pabeigta mājokļa vides pielāgošana 5 (piecām) mērķa grupas personām -  “PERSONA 2”, “PERSONA 4”, “PERSONA 5”, “PERSONA 6” un “PERSONA 7”.
[bookmark: _Hlk243377759]Ievērojot to, ka izsludinātajā iepirkumā (ID GNP 2026/70/ERAF) par papildu mājokļa pielāgošanu “PERSONA 8” dzīvesvietā netika iesniegts neviens piedāvājums, Pašvaldība 2026.gada 16.septembrī nosūtīja vēstuli Nr. GND/17.2/26/3236 Labklājības ministrijai un Centrālajai finanšu un līgumu aģentūrai, lūdzot saskaņot Projekta gala sasniedzamo rādītāju – 5 (pieci) pielāgoti mājokļi. Iepriekš minētais nozīmē, ka “PERSONA 8” dzīvesvietā nav iespējams realizēt mājokļa vides pielāgošanu.
2026.gada 25.septembrī Pašvaldībā saņemta Labklājības ministrijas vēstule Nr. 38-8-01/1558 “Par projektam noteiktā sasniedzamā rādītāja samazinājumu”, kurā ministrija lūdz Pašvaldību ierosināt Kohēzijas politikas fondu vadības informācijas sistēmā (KP VIS) atbilstošus Projekta grozījumus, samazinot pielāgojamo mājokļu skaitu no 6 uz 5 un precizējot Atveseļošanas fonda finansējumu no 109 794,00 EUR uz 91 495,00 EUR.
Ņemot vērā minēto, saskaņā ar Ministru kabineta 2023.gada 5.septembra noteikumu Nr. 512 “Eiropas Savienības Atveseļošanas un noturības mehānisma plāna 3.1. reformu un investīciju virziena “Reģionālā politika” 3.1.2.1.i. investīcijas “Publisko pakalpojumu un nodarbinātības pieejamības veicināšanas pasākumi cilvēkiem ar funkcionāliem traucējumiem” otrās kārtas “Atbalsta pasākumi cilvēkiem ar invaliditāti mājokļu vides pieejamības nodrošināšanai” īstenošanas noteikumi” 32.punktu un pamatojoties uz Pašvaldību likuma 10.panta pirmās daļas 21.punktu, kas nosaka, ka dome ir tiesīga izlemt ikvienu pašvaldības kompetences jautājumu; tikai domes kompetencē ir pieņemt lēmumus citos ārējos normatīvajos aktos paredzētajos gadījumos, un Attīstības un tautsaimniecības komitejas un Finanšu komitejas ieteikumu atklāti balsojot: ar 12 balsīm "Par" (Andis Caunītis, Artūrs Smagars, Dāvis Uiska, Gunārs Babris, Gunārs Ciglis, Guntis Princovs, Intars Liepiņš, Ivars Kupčs, Lāsma Gabdulļina, Mudīte Motivāne, Normunds Audzišs, Valtis Krauklis), "Pret" – nav, "Atturas" – nav, "Nepiedalās" – nav, Gulbenes novada pašvaldības dome NOLEMJ:
1. IZDARĪT grozījumus Gulbenes novada pašvaldības domes 2026. gada 2. jūnija lēmumā Nr. GND/2026/444 “Par grozījumiem Gulbenes novada pašvaldības domes lēmumā par projekta “Atbalsta pasākumi cilvēkiem ar invaliditāti mājokļu vides pieejamības nodrošināšanai Gulbenes novadā” īstenošanu” (protokols Nr. 10, 1. punkts), izsakot lēmuma 2. un 3. punktu šādā redakcijā: 
“2. Noteikt, ka projekta Nr. 3.1.2.1.i.0/2/24/I/CFLA/008 “Atbalsta pasākumi cilvēkiem ar invaliditāti mājokļu vides pieejamības nodrošināšanai Gulbenes novadā” ietvaros mājokļa vides pielāgošanas atbalsts tiek nodrošināts piecām mērķa grupas personām: “PERSONA 2”, “PERSONA 4”, “PERSONA 5”, “PERSONA 6” un “PERSONA 7”.
3. Apstiprināt projekta aktualizētās kopējās attiecināmās izmaksas 110 498,95 EUR (viens simts desmit tūkstoši četri simti deviņdesmit astoņi euro un 95 centi) apmērā, tai skaitā Atveseļošanas fonda finansējumu 91 495,00 EUR (deviņdesmit viens tūkstotis četri simti deviņdesmit pieci euro) apmērā un valsts budžeta finansējumu pievienotās vērtības nodokļa segšanai 19 003,95 EUR (deviņpadsmit tūkstoši trīs euro un 95 centi) apmērā.”
2. UZDOT Gulbenes novada Centrālās pārvaldes Attīstības un iepirkumu nodaļai ierosināt atbilstošus Projekta grozījumus Kohēzijas politikas fondu vadības informācijas sistēmā (KP VIS).
3. UZDOT lēmuma izpildes kontroli veikt Gulbenes novada pašvaldības izpilddirektorei.

